**ТЕХНИЧЕСКА СПЕЦИФИКАЦИЯ**

**Изпълнение на обществена поръчка с предмет: Извършване на СМР за въвеждане на енергоефективни мерки на сграда- НЧ „Васил Левски” в изпълнение на проект BG16RFOP001-2.002-0019-С01 „Въвеждане на мерки за енергийна ефективност в сгради- общинска собственост”, финансиран по приоритетна ос 2 на ОП „Региони в растеж“ 2014-2020“**

Изпълнението на заложените в проектното предложение дейности ще допринесе за:

• достигане на нормативно изискваните нива на енергийна ефективност - най-малко клас на енергопотребление „С“ в сградата;

Предвидените по проекта мерки за енергийна ефективност ще се изпълняват въз основа на обследване за енергийна ефективност на сградата и изготвените инвестиционни проекти.

**1.Съществуващо положение на обекта:**

**1.1.Местоположение на обекта:** гр.Свиленград, кв.”Капитан Петко войвода”, ул.”Хан Аспарух” №19

**1.2.Описание на обекта:**

НЧ „Васил Левски“, гр. Свиленград е построено и въведено в експлоатация през 1965 година. Сградата се състои от две надземни и едно полуподземно отопляемо ниво. Стените на сградата са изпълнени от тухлена зидария с двустранно положена варо – пясъчна мазилка, а на сутерена – от стоманобетон. Външните прозорци и врати на сградата са изпълнени от разнородни материали, като частично дограмите са подменени с нови от ПВЦ профил с двоен стъклопакет. Останалите външни врати и прозорци са от: дървена двукатна и еднокатна дограма и стоманени врати. Покривите на сградата са два типа – скатен керемиден студен покрив над стоманобетонна плоча и плосък топъл покрив за преддверието на входа към сутерена. Подът е под на отопляем сутерен към земя.

Сградата се ползва по основното си предначначение, т. е. за читалищна дейност.

Строежът е Четвърта категория.

2.Основни дейности предвидени за изпълнение, съгласно инвестиционния проект и енергийното обследване

Въвеждане на ЕСМ

***ЕСМ 1 – Подмяна на дограми.***

**Съществуващо състояние**

Външните прозорци и врати на сградата са изпълнени от разнородни материали, като частично дограмите са подменени с нови от ПВЦ профил с двоен стъклопакет. Останалите външни врати и прозорци са от: дървена двукатна и еднокатна дограма и стоманени врати. Състоянието на външните прозорци и врати е добро.

**Описание на мярката**

Предвижда се подмяна на ъншни прозорци с нови от 5 камерен PVC профил с двоен стъклопакет от вътрешно нискоемисионно „К – стъкло”, при обобщен коефициент на топлопреминаване U ≤ 1,40 W/m2K входни врати с нови от алуминиев профил с прекъснат термомост и двоен стъклопакет от вътрешно нискоемисионно „К – стъкло”, при обобщен коефициент на топлопреминаване U ≤ 1,40 W/m2K. Ефектът от прилагане на мярката се изразява в намаляване на коефициента на топлопреминаване през прозорците от U = 3,14 W/m2K до U = 1,60 W/m2K и нормализиране на коефициента на инфилтрация на студен външен въздух.

 **Съпътстващи СМР**

При изпълнение на енергоефективната мярка, като неразделна част от същата трябва да се изпълнят и съпътстващите дейности описани подробно в Доклада за енергийното обследване и КСС.

***ЕСМ 2 – Топлоизолиране на фасадни стени.***

**Съществуващо състояние**

Стените на сградата са изпълнени с тухлена зидария от плътни тухли, двустранно измазани.

**Описание на мярката**

Планира се изпълнението на полагане на топлоизолационна система от ЕPS с дебелина 0,100 m по фасадните стени, с коеф. на топлопроводност λ=0,035 W/mK. Полагане на топлоизолационен материал от ЕPS с дебелина 3 см около прозорци и врати. Полагане на минерални топлоизолационни плочи на вертикални ивици по фасади съгл.предписанията по част ПБ, 100 мм и плътност минимално 100кг/м3.

**Съпътстващи СМР**

При изпълнение на енергоефективната мярка, като неразделна част от същата трябва да се изпълнят и съпътстващите дейности описани подробно в Доклада за енергийното обследване и КСС.

***ЕСМ 3 – Топлоизолиране на покриви.***

**Съществуващо състояние**

Покривите на сградата са два типа – скатен керемиден студен покрив над стоманобетонна плоча и плосък топъл покрив за преддверието на входа към сутерена. Необходимо е да бъде изпълнено допълнително топлоизолиране на покривите, като за защита на положената топлинна изолация се монтира и нова хидроизолация по покривите и основен ремонт.

**Описание на мярката**

Доставка и монтаж на топлоизолационна система от минерална вата по таванска плоча в подпокривно пространство, с плътност минимум 80 kg / m3 и дебелина 12 см с коеф. на топлопроводност 0,037 W/mK,едностранно каширана с алуминиево фолио. По тавана на входа към сутерена вътрешно ще се монтира външно топлоизолационна система на база на екструдиран полистирен XPS с дебелина 100 mm с коеф. на топлопроводност λ=0,030 W/mK. По надзида над таванска плоча ще се монтира топлоизолационна система на база на експандиран полистирен ЕPS ,с дебелина 100 mm .

**Съпътстващи СМР**

При изпълнение на енергоефективната мярка, като неразделна част от същата трябва да се изпълнят и съпътстващите дейности описани подробно в Доклада за енергийното обследване и КСС.

***ЕСМ 4 – Топлоизолиране на подове.***

**Съществуващо състояние**

Сградата е с под на отопляем полуподземен сутерен към земя.

**Описание на мярката**

Полагане на топлоизолация на надземните стени на сутерена с топлоизолационна система от екструдиран полистирен XPS с дебелина 100 mm с коеф. на топлопроводност λ=0,030 W/mK. Полагане на топлоизолация по стени фасада с топлоизолационна система от XPS с дебелина 100 mm с коеф. на топлопроводност λ=0,032 W/mK.

 Предвидено е подмяна на неподменените сутеренни прозорци и врати с нови изпълнени от ПВЦ профил (пет камерен) с коефициент на топлопреминаване на сглобен образец максимум 1,40 W/mK и алуминий с прекъснат термомост за вратите- 11,14 м2.

**Съпътстващи СМР**

При изпълнение на енергоефективната мярка, като неразделна част от същата трябва да се изпълнят и съпътстващите дейности описани подробно в Доклада за енергийното обследване и КСС.

***ЕСМ 5 – Доставка и монтаж на VRF/VRV системи с директно изпарение за отопление на отделните помещения в сградата***

Режимът на обитаване е 10 часа на ден в делнични дни и 6 часа дневно през съботи и недели. Отоплението в сградата се поддържа само за кратки интервали от време, при наличие на по – голям брой посетители. Понастоящем се използва електроенергия за отопление с неефективни електрически отоплителни уреди, а в сутерена и едно от помещенията на втори етаж се използват печки за твърдо гориво (въглища), като използваните в тях горива се доставят спорадично от използващите помещенията. В сградата не е монтиран топлоизточник за отопление.

**Описание на мярката**

За отопление на сградата са предвидени инвенторни климатични термопомпени сплит и мулти сплит системи с директно изпарение на хладния агент. Външните тела да са разположени от външната страна на фасадата.Вътрешните тела са за високостенен монтаж, в залата и сцената са колонен тип. Дренажът от климатичнате системи се отвежда до най-близките водосточни тръби.

**Съпътстващи СМР**

При изпълнение на енергоефективната мярка, като неразделна част от същата трябва да се изпълнят и съпътстващите дейности описани подробно в Доклада за енергийното обследване и КСС.

***ЕСМ 6 – Подмяна на осветителни тела.***

**Съществуващо състояние**

Осветлението в сградата се осъществява посредством разнородни осветителни тела. Наблюдава се наличие на лампи с нажежаема спирала (ЛНС), както и на физически остарели луминесцентни осветителни тела. В текущото си състояние осветителната инсталация не е в състояние да осигурява нормативна осветеност в различните типове помещения и е необходима нейната частична подмяна, предимно на трети и четвърти етажи.

**Описание на мярката**

Планира се подмяна стари луминесцентни осветителни тела и лампи с нажежаема спирала. Всички новомонтирани осветителни тела ще бъдат енергоспестяващи.

**Съпътстващи СМР**

При изпълнение на енергоефективната мярка, като неразделна част от същата трябва да се изпълнят и съпътстващите дейности описани подробно в Доклада за енергийното обследване и КСС.

**Оигуряване на досъпна среда**

Предвидено е осигуряване на достъпна среда по Наредба № 4 от 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания. Предвидена е външна електрическа платформа за достъп на хора с увреждания . За достъп до втория етаж на сградата е предвидена доставка на мобилен стълбищен транспортьор.

Покривни работи

1. Основен ремонт на дървената покривна конструкция, включващ подмяна на компроментирани носещи елементи и дъсчена обшивка, хидроизолация върху обшивката и двойна скара от летви под керемидите, препокриване с керемиди, подмяна на компроментирани ламаринени обшивки, олуци и водосточни тръби.

Предвидените СМР, да се изпълняват съгласно инвестиционния проект и КСС .

**2.2. Част Енергийна ефективност:**

За сградата е извършено енергийно обследване , като мерките предвидени в обследването са заложени в инвестиционния проект .

**2.3. Част Електро:**

В проекта са предвидени да се изпълнят следните видове дейности:

* Подмяна на съществуващите осветителни тела с енергоспестяващи;
* Изграждане на мълниезащитна инсталация;
* Изграждане на пожароизвестителна система;
* Изграждане на оповестителна система;

Предвидените СМР, да се изпълняват съгласно инвестиционния проект по част Електрическа и КСС .

**2.5. Част Пожарна безопасност:**

Дейностите по част „Пожарна безопасност” да бъдат изпълнени съгласно изготвения и одобрен технически проект за обекта и КСС.

**2.6. Част План за безопасност и здраве:**

Изпълнителите следва стриктно са спазват насоките дадени в:

 -Проекта за безопасност и здраве.

 -Наредба №2 от 22.03,2004г. за минималните изисквания за здравословни и безопасни условия на труд при извършване на строителни и монтажни работи.

**Мероприятия за опазване и възпроизводство на околната среда**

За да не се нарушава равновесието в околната среда да се предприемат мерки за опазването й. При извършване на СМР на строителната площадка няма дейности, които замърсяват околната среда над обичайните норми. Предвидено е отделно място за поставяне и складиране на строителните разтвори, същите да се превозват внимателно с недопускане на разливи по улици и пътища.Да се следи за чистотата на превозните средства и при нужда да се измиват на входа-изхода на строителната площадка, с цел недопускане замърсяване на околните улици. Защитените видове дървета на територията на обекта не се отстраняват. За да се намали замърсяването с прах, строителната площадка периодично да се почиства и освежава. При превоза им кошовете на самосвалите (контейнерите) да се закриват с мрежи, за да се предотврати изпадане и разпиляване на отпадъци.

Изисквания към изпълнението:

Изпълнителят носи пълна отговорност за реализираните видове строително-монтажни работи до изтичане на гаранционните срокове за изпълнени строителни и монтажни работи на обекта. Всички дейности, предмет на настоящата обществена поръчка, следва да бъдат с високо качество и в съответствие с проекта и с изискванията на нормативните документи.

Предвидените строително-монтажни работи се извършват съгласно изискванията на ЗУТ, подзаконовата нормативна уредба и одобрения инвестиционен проект, респективно следва да се изпълняват и да се поддържат в съответствие с изискванията на нормативните актове и настоящата техническата спецификация.

Строежите се проектират, изпълняват и поддържат в съответствие с основните изисквания към строежите, определени в Приложение І на Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (ОВ, L 88/5 от 4 април 2011 г.), за:

1. механично съпротивление и устойчивост;

2. безопасност в случай на пожар;

3. хигиена, здраве и околна среда;

4. достъпност и безопасност при експлоатация;

5. защита от шум;

6. икономия на енергия и топлосъхранение;

7. устойчиво използване на природните ресурси.

Строежите се проектират, изпълняват и поддържат в съответствие с изискванията на нормативните актове за:

1. опазване на защитените зони, на защитените територии и на другите защитени обекти и на недвижимите културни ценности;

2. инженерно-техническите правила за защита при бедствия и аварии;

3. физическа защита на строежите.

В строежите се влагат само строителни продукти, които осигуряват изпълнението на основните изисквания към строежите по чл. 169, ал. 1 от ЗУТ и отговарят на изискванията, определени със Закона за техническите изисквания към продуктите, и с наредбата по чл. 9, ал. 2, т. 5 от същия закон.

Всички обстоятелства, свързани със строежа, като предаване и приемане на строителната площадка, строителни и монтажни работи, подлежащи на закриване, междинни и заключителни актове за приемане и предаване на строителни и монтажни работи и други, се документират от представителите на страните по сключените договори.

При отказ или при неявяване да се състави съвместен акт заинтересуваната страна отправя писмена покана до другата или другите страни за съставяне на акта. Ако представител на поканената страна не се яви до 24 часа след определения в поканата срок, страната се замества от органа, издал разрешението за строеж, или от упълномощено от него длъжностно лице.

Всички предписания, свързани с изпълнението на строежа, издадени от оправомощените за това лица и специализираните контролни органи, се вписват в заповедната книга на строежа, която се съхранява на строежа.

Изпълнителят е длъжен да осигурява и поддържа цялостно наблюдение на обекта, с което поема пълна отговорност за състоянието му и съответните наличности, до приемане на обекта от Възложителя.

Обектът да бъде изпълнен в завършен вид с готовност за въвеждане в експлоатация, като качеството на извършваните СМР, да бъде в съответствие с всички действащи нормативни изисквания.

**Гаранционен срок** – Възложителят определя гаранционен срок за изпълнените СМР на обекта- 5/пет години/, съгласно Наредба № 2 от 31 юли 2003 г. за въвеждане в експлоатация на строежите в република България и минимални гаранционни срокове за изпълнени строителни и монтажни работи, съоръжения и строителни обекти. Гаранционният срок започва да тече от деня на въвеждането на строителния обект в експлоатация (издаване на разрешение за ползване или удостоверение за въвеждане в експлоатация).

Некачествено свършените работи и некачествените материали и изделия по време на гаранционните срокове ще се коригират и заменят за сметка на Изпълнителя. Изпълнителят е задължен да влага в строежа само строителни продукти, които осигуряват изпълнението на съществените изисквания към строежите и отговарят на техническите изисквания и спецификации. За доставеното и монтирано оборудване изпълнителят е длъжен да предостави гаранционни карти с посочена фабрична гаранция от производителя.

При изпълнение на СМР следва да се спазват изискванията за минималните изисквания за здравословни и безопасни условия на труд при извършване на СМР, Закон за устройство на територията и подзаконовите нормативни актове към него. Строежът следва да се изпълнява в съответствие с изискванията на нормативните актове и съществените изисквания за хигиена, опазване на здравето и живота на хората и опазване на околната среда.

**3. Изисквания към строително-монтажните работи**

Необходимите за цялостното изпълнение на СМР инструментариум, като механизация, инструменти материали , работна ръка следва да бъдат осигурени от Изпълнителя. Всички материали, които ще бъдат вложени трябва да са придружени със съответните сертификати за произход и качество, инструкция за употреба и декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Закона за техническите изисквания към продуктите и подзаконовите нормативни актове към него.

Изпълнителят отговаря за изпълнението на СМР в съответствие с документацията за участие в обществената поръчка, основните изисквания за този вид СМР, нормите за извършване на СМР и мерките за безопасност при работа на строителната площадка.

 Изпълнителят трябва да вземе всички мерки, за да осигури безопасността на извършваните от него СМР, съгласно законодателството на РБ и да носи пълната отговорност при евентуални злополуки.

Строително–монтажните работи се отчитат периодично след извършването им и подписване на Протокол за извършени СМР/ протокол обр. №19/.

**4. Изисквания към участниците**

 Участникът, в случай че бъде избран за изпълнител, се задължава да изпълни строително-монтажни работи по видове и обем, съгласно настоящата техническа спецификация, техническите проекти и документацията за участие в обществената поръчка.

 Изпълнението на строително-монтажните работи трябва да бъде съгласно изискванията на Правила и норми за извършване и приемане на СМР (ПИПСМР) и всички действащи към момента закони, подзаконови нормативни актове, наредби, правила, норми и нормативи за изпълнение на строителство.

 **5. Изисквания относно осигуряване на безопасни и здравословни условия на труд. План за безопасност и здраве**

Работите ще се извършват при изключително строго съблюдаване на техниката на безопасност и охрана на труда съгласно План за безопасност и здраве, както и всички изисквания по НАРЕДБА № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи (обн., ДВ, бр. 37 от 2004 г.; попр., бр. 98 от 2004 г.)

 Преди започване на строително-монтажните работи, изпълнителят е длъжен да съгласува технологията на работа с органите по безопасност на труда. Всички работни места да бъдат обезопасени със съответните оградения, предпазни устройства и приспособления.

Не се разрешава на лица под 18 години да изпълняват строително-монтажни работи на височина над 5 м., посредством временни монтажни приспособления и непосредствено на елементи от конструкцията .

 **6. Нормативни актове в строителството**

Закон за устройство на територията;

Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;

Наредба № 3 от 31.07.2003 г. за съставяне на актове и протоколи по време на строителството;

Наредба за условията и реда за задължително застраховане в проектирането и строителството;

Закон за техническите изисквания към продуктите;

Закон за здравословни и безопасни условия на труд;

Закон за управление на отпадъците;

Наредба №2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи;

Наредба № РД-07/8 от 20.12. 2008 г. за минималните изисквания за знаци и сигнали за безопасност и/или здраве при работа;

Наредба №6 от 25.05.2004г. за осигуряване на здравословни и безопасни условия на труд при механично обработване на дървесина;

Наредба за строително-технически правила и норми за осигуряване на безопасност при пожар.

Наредба за съществените изисквания към строежите и оценяване съответствието на строителните продукти;

**ВАЖНО !!!**

В изпълнение на разпоредбата на чл. 48 ал.2 от ЗОП да се счита добавено "или еквивалент" навсякъде, където в документацията по настоящата поръчка са посочени стандарти, технически одобрения или спецификации или други технически еталони, както и когато са посочени модел, източник, процес, търговска марка, патент, тип, произход или производство.

Ако някъде в проектa или документацията за участие има посочен: конкретен модел, търговска марка, тип, патент, произход, производство или др., възложителя на основание чл.50 ал.1 от ЗОП ще приеме всяка оферта, когато участникът докаже с всеки относим документ, че предложеното от него решение отговаря по еквивалентен начин на изискванията, определени в техническите спецификации.

Всички строителните материали трябва да отговарят на изискванията на действащите Български държавни стандарти, на изискванията на инвестиционните проекти, БДС, EN или еквивалентни, ако са внос, да бъдат одобрени за ползване на територията на Република България и да са с качество, отговарящо на гаранционните условия. Не се допуска изпълнение с нестандартни материали.